CELEX: 32011R0026
Language: hr
Date: 2011-01-14 00:00:00
Title: Uredba Komisije (EU) br. 26/2011 od 14. siječnja 2011. o odobravanju vitamina E kao dodatka hrani za životinje za sve životinjske vrste  Tekst značajan za EGP

13/Sv. 043
            
            
               HR
            
            
               Službeni list Europske unije
            
            
               260
            
         32011R0026
   
               L 011/18
            
            
               SLUŽBENI LIST EUROPSKE UNIJE
            
            
               14.01.2011.
            
         
      UREDBA KOMISIJE (EU) br. 26/2011
   od 14. siječnja 2011.
   o odobravanju vitamina E kao dodatka hrani za životinje za sve životinjske vrste
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima koji se koriste u prehrani životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 utvrđuje se odobravanje dodataka za korištenje u hranidbi životinja te razlozi i postupci za davanje takvih odobrenja. Člankom 10. te Uredbe predviđa se ponovno ocjenjivanje dodataka odobrenih u skladu s Direktivom Vijeća 70/524/EEZ (2).
            
         
               (2)
            
            
               Direktivom 70/524/EEZ vitamin E je bez vremenskog ograničenja odobren kao dodatak hrani za životinje za uporabu za sve životinjske vrste u okviru skupine „Vitamini, provitamini i kemijski dobro definirane tvari sa sličnim učinkom”. Taj je dodatak naknadno unesen u Registar dodataka hrani za životinje kao postojeći proizvod, u skladu s člankom 10. stavkom 1. Uredbe (EZ) br. 1831/2003.
            
         
               (3)
            
            
               U skladu s člankom 10. stavkom 2. Uredbe (EZ) br. 1831/2003 u vezi s člankom 7. te Uredbe, podnesen je zahtjev za ponovnim ocjenjivanjem vitamina E kao dodatka hrani za životinje za sve životinjske vrste te za uvrštenjem tog dodatka u kategoriju dodataka prehrani „nutritivni dodaci”. Zahtjevu su priloženi podaci i dokumenti traženi u skladu s člankom 7. stavkom 3. Uredbe (EZ) br. 1831/2003.
            
         
               (4)
            
            
               Europska Agencija za sigurnost hrane (Agencija) zaključila je u svom mišljenju od 25. svibnja 2010. da vitamin E u predloženim uvjetima uporabe nema štetan utjecaj na zdravlje životinja, zdravlje potrošača ili na okoliš (3). Potvrdila je također izvješće o metodi analize dodatka hrani za životinje u hrani za životinje koje je dostavio referentni laboratorij Zajednice uspostavljen Uredbom (EZ) br. 1831/2003.
            
         
               (5)
            
            
               Ocjenjivanje vitamina E pokazalo je da su ispunjeni uvjeti za odobrenje kako su utvrđeni u članku 5. Uredbe (EZ) br. 1831/2003. U skladu s tim treba odobriti uporabu tog dodatka kako je navedeno u Prilogu ovoj Uredbi.
            
         
               (6)
            
            
               Budući da izmjene uvjeta za odobrenje nisu povezane sa sigurnosnim razlozima, primjereno je omogućiti prijelazno razdoblje za uklanjanje postojećih zaliha premiksa i krmnih smjesa.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravci navedeni u Prilogu, koji su uvršteni u kategoriju dodataka „nutritivni dodaci” odobreni su kao dodaci u prehrani životinja u skladu s uvjetima utvrđenima u tom Prilogu.
   Članak 2.
   Hrana za životinje koja sadrži vitamin E označena u skladu s Direktivom 70/524/EEZ ili Uredbom (EZ) br. 1831/2003 i dalje se može stavljati na tržište i koristiti sve do isteka zaliha.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. siječnja 2011.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 268, 18.10.2003., str 29.
   
      (2)  SL L 270, 14.12.1970., str. 1.
   
      (3)  EFSA Journal 2010; 8(6):1635 (Sažetak)
   PRILOG
   
               Identifikacijski broj dodatka
            
            
               Dodatak
            
            
               Kemijska formula, opis, metoda analize
            
            
               Vrsta ili kategorija životinja
            
            
               Najveća starost
            
            
               Minimalni sadržaj
            
            
               Maksimalni sadržaj
            
            
               Druge odredbe
            
            
               Datum isteka odobrenja
            
         
               
                  Nutritivni dodaci: vitamini, provitamini i kemijski dobro definirane tvari sa sličnim učinkom
               
            
         
               3a700
            
            
               Vitamin E/all-rac-α-tokoferil acetat
            
            
               
                            
                        
                        
                           
                              Aktivna tvar
                           
                           
                                        
                                    
                                    
                                       all-rac-α-tokoferil acetat: C31H52O3
                                       
                                       CAS br. 7695-91-2
                                    
                                 
                                        
                                    
                                    
                                       Kriterij čistoće: all-rac-α-tokoferil acetat > 93 %
                                    
                                 
                     
                            
                        
                        
                           
                              Metode analize:
                           
                           
                                       1.
                                    
                                    
                                       Za određivanje vitamina E (uljni oblik) u dodacima hrani za životinje: Europska farmakopeja EP-0439.
                                    
                                 
                                       2.
                                    
                                    
                                       Za određivanje vitamina E (u obliku praha) u dodacima hrani za životinje: Europska farmakopeja EP-0691.
                                    
                                 
                                       3.
                                    
                                    
                                       Za određivanje razine odobrenog vitamina E u hrani za životinje: Uredba Komisije (EZ) br. 152/2009 (1).
                                    
                                 
                     
            
               Sve životinjske vrste
            
            
               —
            
            
               —
            
            
               —
            
            
               
                           1.
                        
                        
                           Ako je sadržaj vitamina E naveden na oznaci, za mjerenje sadržaja koriste se sljedeći ekvivalenti za mjerne jedinice
                           
                                       —
                                    
                                    
                                       1 mg all-rac-α-tokoferil acetata = 1 IU
                                    
                                 
                                       —
                                    
                                    
                                       1 mg RRR- α-tokoferola = 1,49 IU
                                    
                                 
                                       —
                                    
                                    
                                       1 mg RRR-α-tokoferil acetata = 1,36 IU
                                    
                                 
                     
                           2.
                        
                        
                           Vitamin E može se također koristiti u vodi za piće.
                        
                     
            
               4. veljače 2021.
            
         
               Vitamin E/RRR α-tokoferil acetat
            
            
               
                            
                        
                        
                           
                              Aktivna tvar
                           
                           
                                        
                                    
                                    
                                       RRR α tokoferil acetat: C31H52O3
                                       
                                       CAS br. 58-95-7
                                    
                                 
                                        
                                    
                                    
                                       Kriterij čistoće: RRR-α-tokoferil acetat > 40 %
                                    
                                 
                     
                            
                        
                        
                           
                              Metode analize:
                           
                           
                                       1.
                                    
                                    
                                       Za određivanje vitamina E (uljni oblik) u dodacima hrani za životinje: Europska farmakopeja EP-1257.
                                    
                                 
                                       2.
                                    
                                    
                                       Za određivanje vitamina E (u obliku praha) u dodacima hrani za životinje: Europska farmakopeja EP-1801.
                                    
                                 
                                       3.
                                    
                                    
                                       Za određivanje razine odobrenog vitamina E u hrani za životinje: Uredba Komisije (EZ) br. 152/2009.
                                    
                                 
                     
            
                
            
            
                
            
            
                
            
            
                
            
            
                
            
            
                
            
         
               Vitamin E/RRR α-tokoferol
            
            
               
                            
                        
                        
                           
                              Aktivna tvar
                           
                           
                                        
                                    
                                    
                                       RRR α tokoferol: C29H50O2
                                       
                                       CAS br. 59-02-9
                                    
                                 
                                        
                                    
                                    
                                       Kriterij čistoće: RRR-α-tokoferol > 67 %
                                    
                                 
                     
                            
                        
                        
                           
                              Metode analize:
                           
                           
                                       1.
                                    
                                    
                                       Za određivanje vitamina E (uljni oblik) u dodacima hrani za životinje: Europska farmakopeja EP-1256.
                                    
                                 
                                       2.
                                    
                                    
                                       Za određivanje vitamina E (u obliku praha) u dodacima hrani za životinje: Europska farmakopeja EP-1801.
                                    
                                 
                                       3.
                                    
                                    
                                       Za određivanje razine odobrenog vitamina E u hrani za životinje: Uredba Komisije (EZ) br. 152/2009.
                                    
                                 
                     
            
                
            
            
                
            
            
                
            
            
                
            
            
                
            
            
                
            
         
      (1)  SL L 54, 26.2.2009., str. 1.